<classify> MWANAMKE aliyetambuliwa kwa jina moja la Aisha 24 ameuawa na mume wake, Cathbert Mpola 27 katika kile kinachoaminika ni wivu wa mapenzi. Mwanaume huyo naye alijaribu kujiua, lakini aliokolewa na kupatiwa matibabu.Akielezea tukio hilo, Mwenyekiti wa Mtaa wa Karume Kata ya Mnadani, Matwiga Kyata alisema kwamba tukio hilo lililowahusisha wakazi hao wa Mailimbili mjini Dodoma lilitokea Septemba 5, mwaka huu. Mwenyekiti huyo alisema badaa ya kutokea kwa tukio hilo, alifika eneo la tukio na kukuta mwanamke huyo akiwa amekufa, akionekana kukatwa na kitu chenye ncha kali sehemu mbalimbali za mwili wake.Alisema inadhaniwa kuwa mtuhumiwa huyo baada ya kufanya mauaji hayo na yeye alijaribu kujiua kwa kujichoma na kisu shingoni, lakini ikashindikana, kutokana na shingo yake kuonekana kuwa na majeraha.Mwenyekiti huyo alisema alifika eneo hilo la tukio saa 7 mchana baada ya kupata taarifa kutoka kwa wasamaria wema. Matwiga alisema aliambiwa na baadhi ya mashuhuda, ambao ni majirani kuwa wanandoa hao walikuwa na mgogoro wa kifamilia kwa muda mrefu.Kaimu Mganga Mfawidhi wa Hospitali ya Rufaa ya Mkoa wa Dodoma, Athanas Masele alikiri kupokea maiti ya mwanamke aliyepigwa kwa kitu chenye ncha kali ;huku mumewe akiwa na majeraha sehemu za shingo, ambaye walimtibu na wamlimruhusu jana. Kamanda wa Polisi wa Mkoa wa Dodoma, Gilles Muroto alithibitisha tukio hilo.  <topic>: kitaifa 